Paterna promociona el seu atractiu turístic a la Ciutat de les Arts i les Ciències de València
16/08/2018

# Paterna promociona el seu atractiu turístic a la Ciutat de les Arts i les Ciències de València

[![Paterna promociona el seu atractiu turístic a la Ciutat de les Arts i les Ciències de València  ](/images/noticias/2018/08/stan-turismo-gr.jpg)](/images/noticias/2018/08/stan-turismo-gr.jpg)

16.08.2018

L'estand romandrà obert fins al pròxim 19 d'agost en horari de 10 a 14 hores i de 18 a 20 hores

L'Ajuntament de Paterna, a través de l'Àrea de Turisme que dirigeix la regidora Paqui Periche, ha muntat un estand a la Ciutat de les Arts i les Ciències de València per a donar a conéixer el potencial turístic del municipi.

Des de hui i fins al pròxim 19 d'agost l'estand romandrà obert en horari de 10 a 14 hores i de 18 a 20 hores.

Tal com ha explicat la regidora Periche, “_volem aprofitar l'afluència de turistes que arriba a València durant l'estiu per a donar a conéixer la nostra riquesa patrimonial i tradicions, i animar a la gent a visitar el nostre poble, especialment ara que han començat les Festes Majors_”.

Per a això, els visitants podran trobar informació sobre la Cordà, declarada fa un any Festa Turística d'Interés Nacional, així com dels principals esdeveniments de les Festes Majors que se celebren del 16 al 27 d'agost.

A més, la regidora ha explicat que “_aprofitant aquesta cita, hem estrenat noves guies turístiques, amb informació actualitzada i amb versions en castellà, valencià i anglés_”.

En total s'han editat 60.000 exemplars, 10.000 en anglés i valencià i 40.000 en castellà, que inclouen informació sobre els monuments més emblemàtics com la Torre, el Museu o les Cuevas, així com descripcions dels esdeveniments més importants que se celebren en el municipi com les Festes Majors, el Festival de Cinema Antonio Ferrandis o els Premis Paterna Ciutat d'empreses.

 A més, també compta amb una secció amb dates d'interés i informació sobre les rutes turístiques que organitza l'Oficina de Turisme.